stanford-oval/wikipedia huggingface dataset:
דיאן קנון
קורות חיים > קולנוע

קנון התפרסמה לראשונה ב-1969 בדרמה הקומית "בוב וקרול וטד ואליס" בדמותה של אליס הנדרסון אשתו של טד (אליוט גולד), הועמדה על התפקיד לפרס אוסקר לשחקנית המשנה הטובה ביותר ולשני פרסי גלובוס הזהב בקטגוריות פריצת השנה והשחקנית הקומית הטובה ביותר.
שיחקה לאחר מכן בסרטו של סידני לומט "קלטות אנדרסון" בתור אינגריד חברתו של האסיר המשוחרר ג'ון "דיוק" אנדרסון (שון קונרי) ובסרט השישי בסדרת סרטי "הפנתר הוורוד" של בלייק אדוארדס.
ב-1976 הועמדה קנון כתסריטאית, במאית ועורכת לפרס אוסקר לסרט הקצר הטוב ביותר על סרטה "מספר אחד".
בשנת 1978 זכתה קנון בפרס גלובוס הזהב לשחקנית המשנה הטובה ביותר ובפרס סאטורן על הופעתה בפנטזיה הקומית של וורן בייטי "השמיים יכולים לחכות" בתור ג'וליה אשתו הבוגדנית של המיליונר לאו פרנסוורת'.
קנון הייתה הפייבוריטית לזכייה בפרס האוסקר על התפקיד, אך הפסידה בסופו של דבר למגי סמית'.
בשנות ה-80 התפרסמה לצידו של אל פצ'ינו בקומדיה "אותור! אותור!" בתור השחקנית אליס דטרויט ובדרמה "הדרך חזרה" בתור אשתו של הזמר באק בונהאם.
ב-1997 הופיעה לצידם של ג'ק למון ווולטר מתאו בקומדיה "קומדיה בלב הים".
קנון השתתפה ב-17 פרקים בסדרה "אלי מקביל" בתפקיד השופטת ג'ניפר קון.
ב-2003 שיחקה בקומדיית הפשע "קנגורו ג'ק" בתור אנה אמו של מעצב השיער צ'ארלי קארבון (ג'רי אוקונל).
פילמוגרפיה

בוב וקרול וטד ואליס (1969)
נשות הדוקטור (1971)
קלטות אנדרסון (1971)
מכונת האהבה (1971)
חברים כל כך טובים (1971)
שיימוס (1973)
מי רצח את שילה (1973)
ילד תחת עלה (1974)
השמיים יכולים לחכות (1978)
נקמת הפנתר הוורוד (1978)
הדרך חזרה (1980)
מחוף לחוף (1980)
מלכודת מוות (1982)
אותור! אותור! (1982)
אדון המשחק (1984)
מהומה במועדון 2 (1988)
סוף התמימות (1990)
הרפתקאותיו של מלפפון חמוץ (1993)
אלי ואני (1997)
הבלש בעל רגלי הקטיפה (1997)
8 ראשים בתיק (1997)
קומדיה בלב הים (1997)
קנגורו ג'ק (2003)
מועדון החוף בוינטון (2005)
פילמוגרפיה > טלוויזיה

Beverly Hills Family Robinson‏ (1997) - סרט טלוויזיה של ABC
אלי מקביל (2000-1997)
שלוש אחיות (2001–2002)
תמר הרפז

תמר הרפז (נולדה בשנת 1979) היא אמנית מיצב ישראלית.
ביוגרפיה

הרפז נולדה וגדלה בירושלים. בוגרת המחלקה לאמנות בבצלאל (2005) והמחלקה לתואר שני באמנות בבצלאל (2008). בשנים 17–2015 השתתפה בתוכנית הרזידנסי של רייקסאקדמי (האקדמיה ההולנדית המלכותית לאמנות) באמסטרדם. הרפז היא זוכת פרס קיפר לשנת 2013, פרס אמן צעיר מטעם משרד התרבות לשנת 2011, ופרס גבעון מטעם מוזיאון תל אביב לשנת 2010. בשנת 2019 הוזמנה ליצור עבודה חדשה על ידי מכון הנרי מור בלידס. בשנת 2018 שיתפה פעולה עם המלחין אסף חזן בתערוכה שהוצגה במוזיאון תל אביב לאמנות. עבודותיה הוצגו בגלריה אדל אסנטי בלונדון, קונסטפורט ביי פיפהאוזן, בהולנד, ומרקו טסטאצ'ו ברומא, בליפ בליפ בליפ בלידס, רולינג סנואובול 7 בדיופיווגור, מוזיאון ישראל בירושלים, המרכז לאמנות עכשווית בתל אביב (CCA), מוזיאון פתח תקווה, גלריה ולה בלונדון, גלריה ספייס בקליבלנד. הרפז מיוצגת על ידי גלריה זומר.
אמנות

עבודותיה של הרפז שואבות השראה מחוקי פיזיקה, מאלקטרוניקה, מקוסמות קלאסית ומעיצוב במה מהמאה ה-19. הרפז משתמשת בסאונד, תאורה, זכוכית וחפצים ביתיים כדי ליצור מיצבים המורכבים ממכונות מאולתרות. גלים של אור וקול פוגעים בחפצים וגורמים להם לרטוט בתנועה שאינה נראית לעין אנושית ולתפקד כרמקול. במיצביה של הרפז חפצים יומיומיים הופכים למספרי סיפורים פוטנציאליים של אירועים בלתי נראים שהרעידו אותם. אלמנטים מופשטים כמו זמן ומקום משתבשים והצופה המבקש למצוא משמעות, הופך לבלש שמלקט פיסות סיפורים.
השכלה

תואר ראשון באמנות (BFA), המחלקה לאמנות, בצלאל אקדמיה לאמנות לעיצוב
תואר שני באמנות (MFA), בצלאל אקדמיה לאמנות לעיצוב
תערוכות יחיד

אמסטרדם, PuntWG, מולדריקס קריסטין בשיתוף ,Exile on Mainstream, 2018
2017 -פחדתי להירדם עוד, בשיתוף אסף חזן, מוזיאון תל אביב לאמנות, תל אביב
לונדון ,Edel Assanti ,Crazy Delay 2017
אמסטרדם ,Kunstfort bij Vijfhuizen, March Madness 2016
2014 דרמת כיור מטבח, CCA ,תל אביב
2012 Girl to Gorilla ,גלריה זומר, תל אביב
2011 לילה אמריקאי,Gallery SPACES ,קליבלנד
2010 הנדסה הפוכה, גלריית המדרשה לאמנות, תל אביב
תערוכות קבוצתיות

Chapter Three, Het HEM 2020, זאנדאם
2019 עשרים שנה, גלריה זומר לאמנות עכשווית, תל אביב
Sense of Sound, Dordtyart 2017, דורדרכט
Rijksakademie OPEN, Rijksakademie van Beeldende Kunsten 2016, אמסטרדם
דוביפור, Rolling Snowball, 7
These Shapes Remind Me of You, Juliette Jongma Gallery 2016, אמסטרדם
Influenza, Blip Blip Blip 2016, לידס
OPEN, Rijksakademie van Beeldende Kunsten 2015, אמסארדם
2015 כיסויים, בית קופפרמן, קיבוץ לוחמי הגטאות
2014 פסטיבל הצילום, ראשון לציון
2013 WYSIWYG ,מוזיאון תל אביב לאמנות, תל אביב
2012 "Boudica ,"בית העיר, תל אביב
2012 "הזוכים", מוזיאון פתח תקווה, פתח תקווה
2012 "RUBY ,"גלריה וילה, לונדון
2011 "שש בש", מוזיאון פתח תקווה, פתח תקווה
2010 "פעימה חסרה", גלריה זומר, תל אביב
2010 "משתנה קבוע", שלוש תערוכות יחיד, גלריה זומר, תל אביב
2009 "בצלאל בפריז", אוראנז'רי דה סנאט, פאריס
2009 "חרושת", תערוכת בוגרים, התחנה, תל אביב
2009 "בית הרוחות", בית מאני, תל אביב
2009 "איי4 "בית הספר לאמנות גלאזגו, גלאזגו
2008 "אילוף חומרים", גלריה דרום, תל אביב
2008 "צאן", גלריית בצלאל, תל אביב
2006 "טיפולוגיות", גלריה וונטה, ירושלים
2006 "מארב", חדר פרויקטים של גיטה שייפר, ברלין
2005 תערוכת בוגרים, בצלאל, ירושלים
מלגות ופרסים

2018 מפעל הפיס, להפקת קטלוג
2018 קרן אוסטרובסקי לתמיכה בתערוכה
2017 סטיצינג סטוקרס, אמסטדם
2017 (מועמדות) מלגת מיס ואן דאר ראו, קראפלד
2016 ארטיס, מלגת פרויקט
2015 מלגת רייקסאקדמי, אמסטרדם
2014 מפעל הפיס, להפקת קטלוג
2014 קרן אוסטרובסקי לתמיכה בתערוכה
2013 מלגת אנסלם קיפר, קרן וולף
2011 פרס אמן צעיר, משרד התרבות
2011 מלגת לן שוסטרמן
2011 סוואפ, מלגת אומנים בינלאומיים, קליבלנד
2010 פרס גבעון, מוזיאון תל אביב
2009-2008 מלגת שרת, קרן אמריקה ישראל
2008 פרס איליין קופר, בצלאל, ירושלים
2008 הביאנלה השבעית בגוואנג'ו, סמינר בינלאומי, דרום-קוריאה 2005 פרס עבור הישגים מרשימים בלימודים, בצלאל, ירושלים
הערות שוליים

↑  Tamar Harpaz, www.rijksakademie.nl (באנגלית)
↑   אלי ערמון אזולאי, האמנית תמר הרפז היא הזוכה בפרס קיפר לשנת 2013, באתר הארץ, 17 במרץ 2013
↑  felix007, הזוכים 2011 – מוזאון פתח תקווה, באתר www.petachtikvamuseum.com
↑  Sculpture Talk: Tamar Harpaz, Yorkshire Sculpture International (באנגלית)
↑  תמר הרפז ואסף חזן: פחדתי להירדם עוד / מוזיאון תל אביב לאמנות, באתר www.tamuseum.org.il
↑  Tamar Harpaz: Crazy Delay | 21 March - 21 April 2018 - Overview, Edel Assanti (באנגלית)
↑  תמר הרפז: Kitchen Sink Drama | CCA | המרכז לאמנות עכשווית
↑  Sommer Gallery For Contemporary Art, Sommer Gallery For Contemporary Art (באנגלית אמריקאית)
↑  ArtAsiaPacific: Crazy Delay, artasiapacific.com
↑  Tamar Harpaz: Crazy Delay | Art in London, Time Out London (באנגלית)
↑  Hedendaagse bloemschilderijen en lente-gekte in Vijfhuizen, NRC (בהולנדית)
↑  גליה יהב, התעלול האופטי של תמר הרפז, באתר הארץ, 24 בספטמבר 2012
↑  דניאל זילברברג‏, עוברת מסך: ראיון עם האמנית תמר הרפז, באתר וואלה, 28 בספטמבר 2010
↑  Durrant, Nancy. "Yorkshire Sculpture International review — sculptures that defy Brexit ban" (באנגלית). ISSN 0140-0460. נבדק ב-2021-04-12.
Shake It Off

"Shake It Off" (בעברית: "נַעֵר אֶת זֶה") הוא שיר מתוך 1989, אלבום האולפן החמישי של הזמרת-היוצרת האמריקאית טיילור סוויפט. הוא נכתב על ידי סוויפט, מקס מרטין ושלבאק. השיר יצא לרדיו דרך ריפבליק רקורדס ב-18 באוגוסט 2014 כסינגל המוביל מהאלבום, והוא הרצועה השישית באלבום. מבחינה מוזיקלית, סימל השיר את שינוי הסגנון המוזיקלי של סוויפט מקאנטרי פופ לפופ. השיר הוצג לראשונה בשידור חי ביאהו; באותו יום יצא גם הווידאו קליפ לשיר, והשיר הפך לזמין להורדה דיגיטלית.
"Shake It Off" זכה לביקורות חיוביות בעיקרן ממבקרי מוזיקה, ששיבחו את הסגנון המוזיקלי שלו. הקליפ, לעומת זאת, קיבל ביקורות מעורבות, וספג ביקורת על סצנה שכללה טוורקינג. השיר נכנס היישר למקום הראשון במצעד הבילבורד הוט 100 והיה השני של סוויפט שכבש את פסגת המצעד. השיר זכה בפרס השיר האהוב בפרסי בחירת הקהל 2015, והיה מועמד לפרסי תקליט השנה, שיר השנה ומופע סולו הפופ הטוב ביותר בטקס פרסי גראמי 2015.
נכון לדצמבר 2020 הגיע הקליפ לשיר ללמעלה מ-3 מיליארד צפיות ביוטיוב. בשנת 2020, קיבל השיר את מעמד היהלום בארצות הברית, על ידי איגוד תעשיית ההקלטות האמריקאי, עקב מכירות של למעלה מ-10 מיליון עותקים במדינה. בכך הפכה לאמנית הראשונה שמחזיקה באלבום ושיר יהלום במדינה.
הלחנה וכתיבה

"Shake It Off" נכתב על ידי סוויפט, מקס מרטין ושלבאק, והופק על ידי שני האחרונים. אורך השיר הוא 3 דקות ו-39 שניות. מבחינה מוזיקלית, "Shake It Off" הוא שיר פופ קצבי בעל 160 פעימות לדקה - גבוה יותר מהקצב של שירי קאנטרי פופ אותם ביצעה סוויפט לפני כן. המנעד הקולי של סוויפט משתרע על פני אוקטבה אחת וארבעה תווים, מ-G3 ל-D5. העיבוד המוזיקלי לשיר כולל סקסופון.
מבקרי מוזיקה השוו את המנגינה בשיר לאלו של השירים "Thrift Shop" של מאקלמור וראיין לואיס, "Happy" של פארל ויליאמס ו-"Let It Go" של אידינה מנזל.
תוכן השיר עוסק ביחס ללעג וביקורת מהסביבה והגישה המובעת בשיר היא התעלמות והתנערות ("Shake It Off"). סוויפט הסבירה שכל חייה הייתה נתונה לביקורת על בחירותיה, מעשיה, הלבוש והמוזיקה שלה. היא הגיעה למסקנה שלא ניתן לשלוט במה שאנשים אומרים, אבל היא יכולה לשלוט בתגובה שלה לדבריהם, ובמקום לתת להם לשבור אותה היא מעדיפה להתעלם.
בראיון שנתנה באוקטובר 2014, הרחיבה סוויפט על מילות השיר:
עם השיר "Shake It Off" רציתי לקחת חזרה את [השליטה על] הנרטיב, ולהיות יותר בעלת חוש הומור לגבי אנשים שנכנסים מתחת לעור שלי — ולא לתת להם להיכנס מתחת לעור שלי. יש שיר שכתבתי לפני כמה שנים בשם "Mean", שבו עסקתי באותה הבעיה, אבל התייחסתי אליה בצורה מאוד שונה. [בשיר] אמרתי, "למה אתה חייב להיות כל כך מרושע?" מסוג של פרספקטיבת קורבן, בדרך בה כולנו מתייחסים לבריונות או לרכילות כשאנו חווים אותן בפעם הראשונה. אבל בעת האחרונה השתפרתי והתחלתי להתייחס בהומור לדברים שאין להם השפעה על החיים שלי בשום צורה. אני חושבת שזה חשוב להיות מודע למה שאנשים אומרים עליך, אבל עוד יותר מכך, להיות מודע מאוד למי שאתה באמת, ושזה יהיה בראש סדר העדיפויות.
המקור באנגלית
With the song 'Shake It Off,' I really wanted to kind of take back the narrative, and have more of a sense of humor about people who kind of get under my skin — and not let them get under my skin. There's a song that I wrote a couple years ago called "Mean," where I addressed the same issue but I addressed it very differently. I said, "Why you gotta be so mean?" from kind of a victimized perspective, which is how we all approach bullying or gossip when it happens to us for the first time. But in the last few years I've gotten better at just kind of laughing off things that absolutely have no bearing on my real life. I think it's important to be self-aware about what people are saying about you, but even more so, be very aware of who you actually are, and to have that be the main priority.
ביקורת

"Shake It Off" זכה לביקורות חיוביות בעיקר ממבקרי מוזיקה. הבילבורד שיבח את השיר על היותו כיפי ואת סוויפט על ההגשה ועל התעוזה לעזוב את סגנון הקאנטרי. בהוליווד ריפורטר נכתב שהשיר הוא גרסה מהירת קצב לשיר "Let It Go". הביקורת של דיילי טלגרף הייתה חיובית אף היא וציינה שהשיר הוא קליט ואופטימי. גם בגרדיאן נכתב שהשיר קליט אך נמתחה ביקורת על כך שמילות השיר לא הראו את כישרון הכתיבה של סוויפט.
לוס אנג'לס טיימס תיאר את השיר כשיר פופ מושלם אך ביקר אותו על המילים הפשוטות מדי. הדיילי ביסט נתן ביקורת שלילית על השיר בשל היותו לא אישי מספיק, "לפחות לא בצורה לה אנו מצפים משיר של טיילור סוויפט" ותיאר אותו כשיר הכי פחות מעניין מבחינה מוזיקלית בקריירה של סוויפט. בסקר המבקרים השנתי של וילג' ווייס שפורסם בינואר 2015, דורג השיר במקום הרביעי.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 27 |  |
| רולינג סטון | כל 206 השירים של טיילור סוויפט, לפי דירוג | 108 |  |
| BBC | 10 השירים הטובים ביותר לשנת 2014 | נכלל |  |
| BuzzFeed | 167 השירים הטובים ביותר של טיילור סוויפט, לפי דירוג | 40 |  |
| Consequence | 50 השירים המובילים של 2014 | 8 |  |
| NME | 50 הרצועות המובילות על פי NME לשנת 2014 | 27 |  |
| NME | השירים הטובים ביותר של טיילור סוויפט, לפי דירוג | 18 |  |
| Paste | 158 השירים הטובים ביותר של טיילור סוויפט, לפי דירוג | 149 |  |
| Time Out | 50 השירים הטובים ביותר לשנת 2014 | 3 |  |
| Uproxx | 50 השירים הטובים ביותר של טיילור סוויפט, מדורגים | 25 |  |
| Vulture | 179 השירים הטובים ביותר של טיילור סוויפט, לפי דירוג | 43 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 2 |  |
הצלחה מסחרית > מצעדים שבועיים ותארים

השיר זכה להשמעות רבות בתחנות הרדיו בארצות הברית והגיע למקום הראשון במצעד 40 שירי המיינסטרים, במצעד מוזיקה למבוגרים טופ 40, במצעד השמעות שירי הפופ ובמצעד שירי הרדיו של בילבורד.
השיר נכנס היישר למקום הראשון במצעד הבילבורד הוט 100 והיה לשיר ה-22 שעשה זאת. בשבוע הראשון ליציאתו נמכר השיר בצורה דיגיטלית ב-544,000 עותקים, שבוע הפתיחה הגבוה ביותר לשיר ב-2014 והרביעי הגבוה ביותר בכל הזמנים. השיר נשאר בפסגת המצעד במשך ארבעה שבועות לא רצופים ובעשרת הגדולים 24 שבועות. השיר הפך לשיר השמיני הנמכר ביותר של 2014 בארצות הברית עם 3.43 מיליון עותקים שנמכרו באותה שנה והגיע למקום ה-13 במצעד סוף השנה. השיר הגיע למעמד פלטינה מתומנת לפי איגוד תעשיית ההקלטות האמריקאי (RIAA). "Shake It Off" הפך לשיר השלישי של סוויפט שהגיע למקום הראשון במצעד בקנדה בשבוע הראשון ליציאתו עם מכירות 48,000 עותקים; בכך הפכה סוויפט לאמן עם מספר השירים הרב ביותר שנכנסו היישר למקום הראשון במצעד, יחד עם אמינם וקייטי פרי. עד סוף השנה מכר השיר 341,000 עותקים בקנדה והגיע למעמד פלטינה משושת.
בבריטניה הגיע השיר למקום השני במצעד הסינגלים הבריטי, השיא של סוויפט במצעד יחד עם "Love Story" ו-"I Knew You Were Trouble".‏ "Shake It Off" הוא השיר השישי של סוויפט שהגיע לעשרת הגדולים בבריטניה. הוא נמכר ב-570,000 עותקים בבריטניה נכון לנובמבר 2014, והיה לשיר ה-11 הנמכר ביותר בשנת 2014 במדינה. השיר הגיע למעמד פלטינה לפי איגוד תעשיית ההקלטות הבריטי (BPI). באירלנד הגיע השיר למקום השלישי והיה לשיר החמישי של סוויפט שמגיע לעשרת הגדולים במדינה.
באוסטרליה הגיע השיר למקום הראשון במצעד, הסינגל השני של סוויפט שעשה זאת ("Love Story" היה הראשון), ונשאר בו במשך שלושה שבועות. השיר הגיע למעמד פלטינה משובעת לפי איגוד תעשיית ההקלטות האוסטרלי (ARIA) עבור משלוחים של למעלה מ-400,000 עותקים. בניו זילנד הגיע השיר למקום הראשון והיה לשיר השני של סוויפט, אחרי "We Are Never Ever Getting Back Together", שכבש את פסגת המצעד. השיר הגיע למעמד פלטינה משולשת במדינה, לפי איגוד תעשיית ההקלטות הניו זילנדי (RMNZ). בישראל הגיע השיר למקום הרביעי במצעד מדיה פורסט ולמקום החמישי במצעד אחד אחד של גלגלצ.
הסינגל הגיע למקום הראשון גם בצ'כיה, במקסיקו, בהונגריה, בפולין ובסלובקיה, ולעשרת הגדולים באוסטריה, בקרואטיה, בדנמרק, בפינלנד, בצרפת, בגרמניה, באיסלנד, באירלנד, באיטליה, ביפן, בהולנד, בנורווגיה, בסקוטלנד, בדרום אפריקה, בספרד, בשוודיה ובשווייץ. בגרמניה ובאוסטריה הגיע השיר למעמד זהב. ביפן, בשווייץ, באיטליה, במקסיקו ובשוודיה הגיע השיר למעמד פלטינה.
בישראל הגיע השיר למקום הרביעי במצעד מדיה פורסט, ולמקום החמישי במצעד אחד אחד של גלגלצ.
וידאו קליפ

הווידאו קליפ לשיר, בבימויו של מארק רומאנק, יצא ב-18 באוגוסט 2014, ביום יציאת השיר. הקליפ צולם ביוני 2014, במשך שלושה ימים בלוס אנג'לס.
בקליפ סוויפט רוקדת בצורה שטותית לצד רקדנים מקצועיים בסגנונות של היפ הופ, מחול מודרני, בלט, ג'אז, ריקודי מעודדות וטוורקינג. בקליפ משתתפים גם מעריצים של סוויפט, שכתבו מכתבי מעריצים פורסמו בטוויטר, באינסטגרם או בטאמבלר. מבקרים רבים ציינו את האזכור של וידאו קליפים של ליידי גאגא וסקרילקס בסרטון. אחרים מצאו אזכורים לפרגי, לגוון סטפאני ולווידאו קליפ לשיר "Mine" של ביונסה.
הקליפ קיבל ביקורות מעורבות. המבקרים טענו שהוא כיפי, אך חלקם אמרו שהחלקים השונים בקליפ לא מתחברים. הוא ספג ביקורת על כך ש"סצנות הטוורקינג והברייקדאנס לוקחות סממנים של תרבות השחורה ומשתמשות בהם כסוג של בידור או לעג". רומאנק הגן עבודתו באומרו: "פשוט בחרנו בסגנונות ריקוד שחשבנו שיהיו פופולריים ומשעשעים, וליהקנו את הרקדנים הטובים ביותר בלי הבדל של גזע או מוצא אתני".
הקליפ זכה להצלחה רבה. ב-13 באוגוסט 2015, כמעט שנה לאחר יציאתו, הגיע למיליארד צפיות ב-Vevo, וב-22 באוגוסט הגיע למיליארד צפיות גם ב-YouTube. נכון לדצמבר 2020 הגיע הקליפ ללמעלה מ-3 מיליארד צפיות ב-YouTube, מה שהפך אותו לסרטון ה-15 ברשימת הסרטונים הנצפים ביותר ביוטיוב, והסרטון הנצפה ביותר של סוויפט ביוטיוב.
הופעה

סוויפט ביצעה את "Shake It Off" בפעם הראשונה בהופעה חיה בטקס ה-VMA‏ 2014 ב-24 באוגוסט 2014. היא ביצעה את השיר גם בטקס פרסי הרדיו הגרמני לשנת 2014 ב-4 בספטמבר 2014. בפסטיבל המוזיקה iHeartRadio ב-19 בספטמבר 2014 וב-31 בדצמבר 2015. במסיבה לאחר חגיגות ה-40 של סאטרדיי נייט לייב, ביצעה סוויפט את השיר בביצוע מאולתר עם המנחה ג'ימי פאלון בקולות הרקע ועם פול מקרטני בקולות רקע ובגיטרה בס.
השיר היה השיר שנעל את הסט בסיבוב ההופעות "The 1989 World Tour".
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 15,000 |
| אוסטרליה (ARIA) | פלטינה 13× | 910,000 |
| איטליה (FIMI) | פלטינה | 30,000 |
| ארצות הברית (RIAA) | יהלום | 10,000,000 |
| בלגיה (BEA) | זהב | 20,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה | 90,000 |
| הממלכה המאוחדת (BPI) | פלטינה 3× | 1,800,000 |
| יפן (RIAJ) | פלטינה 3× | 750,000 |
| מקסיקו (AMPROFON) | זהב | 30,000 |
| נורווגיה (IFPI Norway) | פלטינה 2× | 120,000 |
| ניו זילנד (RMNZ) | פלטינה 3× | 45,000 |
| פורטוגל (AFP) | זהב | 10,000 |
| קנדה (Music Canada) | פלטינה 6× | 480,000 |
| שוודיה (GLF) | פלטינה | 40,000 |
| שווייץ (IFPI Switzerland) | פלטינה | 30,000 |
סטרימינג
| דנמרק (IFPI Danmark) | פלטינה | 2,600,000 |
| יפן (RIAJ) | זהב | 50,000,000 |
סיכום
| בכל העולם | — | 29,530,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 19 באוגוסט 2014 | הורדה דיגיטלית | ביג משין |  |
| ארצות הברית | 19 באוגוסט 2014 | רדיו להיטים עכשוויים | ביג משין • ריפבליק |  |
| איטליה | 29 באוגוסט 2014 | רדיו איירפליי | יוניברסל |  |
| כלל העולם | 11 בספטמבר 2014 | תקליטור | ביג משין |  |
| גרמניה | 10 באוקטובר 2014 | תקליטור | יוניברסל |  |
Shake It Off (Taylor's Version) > מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 21 |  |
|  עולמי | בילבורד גלובל ללא ארצות הברית | 29 |  |
|  ארצות הברית | בילבורד הוט 100 | 28 |  |
|  ארצות הברית | מצעד שירי הסטרימינג | 17 |  |
|  ארצות הברית | מצעד השירים הדיגיטליים | 22 |  |
|  קנדה | קנדה הוט 100 | 24 |  |
ביאורים

↑  מכירות המבוססות על הזרמת מוזיקה בלבד.
↑  מכירות המבוססות על סטרימינג בלבד.
הטריטוריה הבריטית באנטארקטיקה

תחנת המחקר האלי.
הטריטוריה הבריטית באנטארקטיקה (באנגלית: British Antarctic Territory) היא שטח בריטי של הממלכה המאוחדת הממוקמת ביבשת אנטארקטיקה החל מהקוטב הדרומי ועד קו רוחב 60° דרום, בין קווי אורך 20° מערב ו-80° מערב.
הטריטוריה הוקמה ב-3 במרץ 1962 אף שבריטניה תבעה את זכותה לחלק זה של אנטארקטיקה כבר בשנת 1908. עד שנת 1962 הייתה הטריטוריה חלק מאיי פוקלנד. בהתאם לאמנת אנטארקטיקה משנת 1961 כל התביעות הטריטוריאליות לאנטארקטיקה מושעות.
השטח חופף שטח של אנטארקטיקה שארגנטינה וצ'ילה תובעות בו בעלות (אנטארקטיקה הארגנטינית ואנטארקטיקה צ'ילנה בהתאמה).
בטריטוריה אין אוכלוסייה מקומית, ומתגוררים בה צוותי מחקר של משלחת הסקר האנטארקטית הבריטית וצוותים ממדינות אחרות.
היסטוריה

בריטניה פעלה באנטארקטיקה מאז 1833 עת השתלטה על איי פוקלנד. בשנת 1908 הכריזה בריטניה כי היא מגדילה את שטח טריטוריית איי פוקלנד, והיא כוללת גם את השטח של הטריטוריה הבריטית באנטארקטיקה, וכן את איי ג'ורג'יה הדרומית ואיי סנדוויץ' הדרומיים, והיא נוהלה  על ידי מושל איי פוקלנד.
בשנת 1943, במהלך מלחמת העולם השנייה החל מבצע טאבארין שנועד לאסוף מידע על מזג האוויר בדרום האוקיינוס האטלנטי - מבצע שנוהל על ידי מחלקת סקר שטחי חסות איי פוקלנד - לימים משלחת הסקר האנטארקטית הבריטית (British Antarctic Survey - BAS) האחראית על המחקרים מטעם בריטניה באנטארקטיקה.
צרפת, נורווגיה, ניו זילנד ואוסטרליה (להן תביעות טריטוריאליות באנטארקטיקה) הן המדינות היחידות המכירות בתביעת בריטניה לשטח זה.
גאוגרפיה

הטריטוריה כוללת חלק מיבשת אנטארקטיקה, וכן את מדף הקרח רון-פילכנר, ים ודל, חלקו של חצי האי האנטארקטי הקרוי ארץ פאלמר, וכן את איי שטלנד הדרומיים ואיי אורקני הדרומיים.
מנהל

הטריטוריה מנוהלת על ידי משרד החוץ הבריטי הממנה את נציב הטריטוריה הבריטית באנטארקטיקה.
לטריטוריה מערך חקיקה מלא, וכן רשות שיפוטית ורשויות דואר. בהתאם לאמנת אנטארקטיקה, הטריטוריה לא כופה את חוקיה על אזרחי אומות אחרות המצויות בטריטוריה.
הטריטוריה מממנת את מנגנוני המנהל והשלטון שלה באמצעות מכירת בולי דואר, וגביית מס הכנסה מהמתגוררים בה.
חוק האזרחות

תושב הטריטוריה יכול להיות אזרח של טריטוריה בריטית (British Overseas Territories citizen) ולהחזיק דרכון של אזרח טריטוריה, ובהתאם לחוק הטריטוריות הבריטיות 2002 שנכנס לתוקפו ב-21 במאי 2002 כל אזרח טריטוריה הוא גם אזרח בריטניה.
אף שחוקי הטריטוריה אינם מאפשרים לאדם שאינו אזרח להפוך לאזרח שלה, אולם בהתאם לחוק האזרחות הבריטית, כל מי שנולד בטריטוריה מקבל אוטומטית אזרחות - ורק אמיליו פלמה (Emilio Palma), האדם היחידי שנולד בטריטוריה, קיבל אזרחות מכוח חוק זה.
מחקר

לבריטניה שלוש תחנות מחקר בטריטוריה:
האלי
רות'רה
סייני.
תחנת מחקר נוספת פועלת בחודשי הקיץ באי ברד.
תחנת המחקר פאראדי הועברה לידי אוקראינה בשנת 1996 ונקראת כיום ורנדסקי.
בטריטוריה תחנות מחקר של ארגנטינה, ברזיל, בולגריה, צ'ילה, אקוודור, גרמניה, קוריאה הדרומית, פרו, פולין, רוסיה, ספרד, ארצות הברית ואורוגוואי.
בולים

על אף העדר אוכלוסייה, הטריטוריה מוציאה בולי דואר הנרכשים על ידי תיירים, מבקרים, ועובדי תחנות המחקר, אולם עיקר הבולים נרכשים על ידי אספנים בכל העולם.
הבול הראשון הוצא בשנת 1963 והציג את המלכה אליזבת השנייה וכן מראות שונים מאנטארקטיקה.
הערות שוליים

↑  משרד החוץ הבריטי - אתר רשמי
| אנטארקטיקה |
| --- | --- | --- |
| היסטוריה | העידן ההרואי של חקר אנטארקטיקה • המשלחת האנטארקטית הבלגית • המשלחת השוודית לאנטארקטיקה • משלחת הקוטב הדרומי • משלחת טרה נובה • אמנת אנטארקטיקה |  |
| תביעות טריטוריאליות |  ארץ אדלי •  אנטארקטיקה הארגנטינאית • אוסטרליה הטריטוריה האנטארקטית האוסטרלית •  הטריטוריה האנטארקטית הבריטית • צ'ילה אנטארקטיקה צ'ילנה • ניו זילנד שטח חסות רוס • ברזיל "אזור האינטרסים" של ברזיל באנטארקטיקה • נורווגיה ארץ המלכה מוד ואי פטר הראשון •  שוואביה החדשה (1939–1945) • ארץ מרי בירד |  |
| --- | --- |
בקרת זהויות :  NLI: 987007567400805171  GND: 4399981-5  LCCN: n90685334  UKPARL: XAgs35lh  VIAF: 154216292   WorldCat (עם VIAF): 154216292 
בול מחצית הפני משנת 1963
האנלים של ממלכת הפרנקים

| --- | --- |

 מידע כללי
 שפת המקור:  לטינית של ימי הביניים 
 סוגה:  פרוזה 
 נושא:  פרנקים 
 הוצאה
 תאריך הוצאה:  המאה ה־9 
 
האנלים של ממלכת הפרנקים (בלטינית: Annales regni Francorum), הנקראים גם "האנלים הגדולים יותר של לורש" (Annales Laurissenses maiores), הם סדרה של ספרי שנים שנכתבו בלטינית בפרנקיה הקרולינגית, המתעדים משנה לשנה את מצב הממלכה משנת 741 (מותו של קרל מרטל) ועד שנת 829 (תחילת המשבר של לואי החסיד).
ייחודם של האנלים של ממלכת הפרנקים הוא פירוטם הרב ואופיים הרשמי – הם ככל הנראה מייצגים את החיבור ההיסטורי הרשמי של החצר הקרולינגית.
עומק הידע בנוגע לענייני חצר המלוכה מצביע על כך שהאנלים נכתבו על ידי אנשים מקורבים למלך, וחוסר הרצון הראשוני שלהם להגיב על תבוסות פרנקיות מסגיר תכנון רשמי לשימוש באנלים כתעמולה קרולינגית. למרות שהמידע הכלול בהם מושפע במידה רבה מעמדה של המחברים לטובת הפרנקים, האנלים נותרו מקור מכריע להיסטוריה הפוליטית והצבאית של שלטונו של קרל הגדול.
מחברם של האנלים אינו ידוע, אם כי וילהלם פון גיסברכט (אנ') הציע כי ארנו מזלצבורג (אנ') היה מחברו של חלק מוקדם ששרד בעותק במנזר לורש. הסברה היא כי האנלים חוברו בחלקים רצופים על ידי מחברים שונים, ולאחר מכן קובצו זה לזה.
ניתן לסווג עותקים של האנלים לחמש קבוצות, על בסיס תוספות ותיקונים לטקסט. לכרוניקות נעשו המשכים והן שולבו באנלים של סן ברטן בפרנקיה המערבית, ובאנלים של פולדה ובאנלים של קסנטן בפרנקיה המזרחית.